عمر مختار

عمر بن مختار بن عمر المنفي الهلالي (۲۰ اگست ۱۸۵۸ - ۱۶ سپتمبر ۱۹۳۱)، چي مشهوره په عمر مختار او د صحراء د زمري په لقب سره هم یادیږي، د لیبیا د سنوسیه غورځنګ مشر وو. نوموړی د عربو او مسلمانانو له نامتو جنګیالیو او مبارزینو څخه وو، او په عربو کي یې د فرحات له کورنۍ سره چي د منفه هلالي له قبيلې سره تړاو لري، اړه درلوده. د مختار قبیلې په برقه کي ژوند کاوه.

عمر مختار د ایټالوي ځواکونو په وړاندي د ۵۳ کلنۍ په عمر تر ۲۰ کلونو پوري پرله پسې په ګڼو جګړو کي برخه واخیستل، څو چي په اخر کي د ایټالوي سرتیرو لخوا ژوندب ونیول سو. تر نیولو وروسته یې د یو محکمې په پایله کي د اعدام حکم صادر او په دار وځړول سو. سره ددې چي دده عمر په دې وخت کي د ۷۳ کلنۍ په شاوخوا کي وو، خو بیا هم د دار حکم ورباندي تطبیق سو. 

د عُمر مُختار د اعدام موخه د لیبیايي مقاومت کوونکو روحیه ځپل او د ایټالوي حکومت په وړاندي د غورځنګونو له منځه وړل وه خو د نوموړي له اعدام سره خبره برعکس او وروسته د پاڅونونو شدت دومره زیات سو، چي په پایله کي ایټالوي ځواکونه له لیبیا څخه بشپړل ووتل.

عُمر مُختار د خپل ژوند پر مهال او تر هغه وروسته د ډیرو عربانو په ځانګړي ډول لیبیایانو لپاره د خپلواکۍ سمبول وګرځېدی.